*Ti ugyanazt cselekszitek, mint atyátok. Ezt mondták neki: „Mi nem paráznaságból születtünk: egy atyánk van, az Isten.”* (Jn 8,41)

Egy vers, két sokatmondó gondolattal. A fizikai atyák tetteinek másolása egy mesterség esetében nagyon hasznos, de a lényeget vesztett vallásnál már veszélyes. A zsidó felmenők, akikre itt Jézus hivatkozik, nem fogadták szívesen a prófétáknak az Istentől való elhajlásra figyelmeztető üzenetét. Előfordult, hogy inkább megszabadultak a prófétától mint hogy változtattak volna hozzáállásukon, tetteiken. Ha nem változtatok, nem várhatok más eredmény sem – ez mindenre igaz. Változtatás nélkül én sem kerülök közelebb a Messiáshoz és ugyanez a volt a sorsa a versben említett zsidó férfiaknak is.

„… egy Atyánk van…” igaz, de a származás nem fontosabb vagy nem helyettesíti az Istennel való személyes kapcsolatot. Ez ma is ugyanígy igaz. Ha megismerted a Mindenható Istent, akkor pedig megismered és elismered Jézust is. A golgotai kereszten bemutatott áldozat hozta el a zavartalan kapcsolat lehetőségét minden ember számára. Élj ezzel a lehetőséggel! *Vadon Gyula*